**Ministru kabineta noteikumu projekta “Grozījumi Ministru kabineta 2015. gada 25. augusta noteikumos Nr. 489 “Valsts drošības iestāžu amatpersonu izdienas pensijas piešķiršanas, aprēķināšanas un izmaksas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Likums “Grozījumi Valsts drošības iestāžu likumā”, kas stājas spēkā 2019. gada 1. janvārī.2. Likumprojekts “Grozījumi Valsts drošības iestāžu amatpersonu izdienas pensiju likumā” (Nr. 1179/Lp12), kas 2018. gada 25. oktobrī Saeimā ir pieņemts 3. lasījumā.3. Likums “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā”, kas stājas spēkā 2019. gada 1. janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā likumā “Grozījumi Valsts drošības iestāžu likumā” un “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā”, kas stājas spēkā 2019. gada 1. janvārī, un likumprojektā “Grozījumi Valsts drošības iestāžu amatpersonu izdienas pensiju likumā” (Nr. 1179/Lp12), kas 2018. gada 25. oktobrī Saeimā ir pieņemts 3. lasījumā, paredzētās izmaiņas, ir izstrādāti grozījumi Ministru kabineta 2015. gada 25. augusta noteikumos Nr. 489 “Valsts drošības iestāžu amatpersonu izdienas pensijas piešķiršanas, aprēķināšanas un izmaksas kārtība” (turpmāk – Projekts).1. Ņemot vērā, ka likums “Grozījumi Valsts drošības iestāžu likumā” paredz Valsts drošības iestāžu likuma 15. pantā no 2019. gada 1. janvāra mainīt Drošības policijas (turpmāk – Iestāde) nosaukumu uz – Valsts drošības dienests, Projektā ir veikti atbilstoši precizējumi. 2. Projekts paredz precizēt Ministru kabineta 2015. gada 25. augusta noteikumu Nr. 489 “Valsts drošības iestāžu amatpersonu izdienas pensijas piešķiršanas, aprēķināšanas un izmaksas kārtība” (turpmāk – Noteikumi) 3., 7., 17. punktu un 3.2. apakšpunktu atbilstoši likumprojektam “Grozījumi Valsts drošības iestāžu amatpersonu izdienas pensiju likumā” un likuma “Grozījumi Valsts drošības iestāžu likumā” paredzētajai izmaiņai precizēt Valsts drošības iestāžu likuma 4. nodaļu un papildināt ar jaunu 6. nodaļu, nosakot, ka valsts drošības iestāžu amatpersonas atradīsies dienesta, nevis darba tiesiskajās attiecībās un attiecīgi, amatpersonas no dienesta tiks atvaļinātas, nevis atbrīvotas no darba.3. Likumprojekts “Grozījumi Valsts drošības iestāžu amatpersonu izdienas pensiju likumā” paredz papildināt Valsts drošības iestāžu amatpersonu izdienas pensiju likuma 3. pantu ar jaunu 3.1 punktu, paredzot, ka izdienas stāžā, kas dod tiesības uz izdienas pensiju, ieskaita laiku, ko amatpersona nodienējusi Korupcijas novēršanas un apkarošanas birojā, līdz ar to Projekts paredz atbilstošu precizējumu Noteikumu 3.1. apakšpunktā un 1. pielikumā.4. Likums “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” paredz no 2019. gada 1. janvāra no Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likuma tiesiskā regulējuma loka izslēgt Iestādi, līdz ar to no Noteikumiemir svītrojama prasība par Iekšlietu ministrijas Centrālās medicīniskās ekspertīzes komisijas atzinumu, ja izdienas pensijas pieprasītājs atvaļināts no dienesta vai atbrīvots no darba veselības stāvokļa dēļ, kā arī precizējams tiesību akts, uz kā pamata Iestāde var amatpersonu atvaļināt no dienesta vai atbrīvot no darba. Likums “Grozījumi Valsts drošības iestāžu likumā” paredz Valsts drošības iestāžu likuma 37. pantā no 2019. gada 1. janvāra noteikt, kādos gadījumos valsts drošības iestādes vadītājs var valsts drošības iestādes amatpersonu atvaļināt no dienesta. Ņemot vērā minēto un Projektā paredzētās izmaiņas, jaunā redakcijā ir izteikts Noteikumu 2. pielikums.Nepieciešams noteikt, ka Noteikumi stājas spēkā 2019. gada 1. janvārī, ņemot vērā, ka Projektā ietvertie grozījumi ir saistīti ar grozījumiem Valsts drošības iestāžu likumā, Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā un Valsts drošības iestāžu amatpersonu izdienas pensiju likumā, kas stāsies spēkā 2019. gada 1. janvārī. |
| 3. | Projekta izstrādē iesaistītās institūcijas | Iekšlietu ministrija, valsts drošības iestādes. |
| 4. | Cita informācija | Nav. |
|  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz valsts drošības iestādēm un to amatpersonām, savukārt plašāku institūciju vai personu loku neietekmē. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo projektā ietvertais tiesiskais regulējums sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts drošības iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretārs D. Trofimovs

09.11.2018 14:40

873

67208949, juristi@dp.gov.lv